
ÚzO DPO SR Poprad

Vás pozývajú na 


II. ročník súťaže  5-členných družstiev mladých hasičov
„O putovný pohár starostu obce Liptovská Teplička“
Dátum a miesto konania: 15.3.2025  o 10 :00 hodine  -  multifunkčná športová hala  - ZŠ s MŠ Liptovská Teplička

1. Kategórie :
   Dve - jedna chlapci, druhá dievčatá. Ak je v dievčenskom kolektíve aspoň jeden chlapec, kolektív sa zaradí medzi chlapcov. Kolektív tvorí 5  členov vo veku 6 – 16 rokov. Súťažiaci nesmie dovŕšiť vek  17 rokov ( rok narodenia 2008).  Pri vstupnej kontrole sa každý súťažiaci musí preukázať platným členským  preukazom mladého hasiča – vybaviť v prípade potreby na príslušnom výbore ÚzO DPO SR, riadne vyplneným  s aktuálnou fotografiou a podpisom člena a súhlasom (podpisom) zákonného zástupcu (rodiča) i preukazom poistenca (stačí fotokópia). V prípade nepredloženia oboch preukazov  bude KMH hodnotený  mimo súťaž. Kolektív nebude pripustený na štart ak bude pri štartujúcom pochybnosť o veku 16 rokov. KMH  si môže v prípade potreby zapožičať jedného člena z iného KMH, čo nahlási veliteľ KMH pri vstupnej kontrole. V prípade účasti viacerých KMH z jedného zboru si KMH zapožičia člena z KMH vlastného zboru. Súťažiaci smie štartovať  na jednej súťaži najviac za 2 kolektívy MH. 

2. Ustrojenie súťažiacich : Športové oblečenie, ktoré zakrýva lakte a lýtka. Obuv športová nepíšuca vhodná do telocvične Vstup do telocvične bude povolený iba v čistej športovej obuvi vhodnej do telocvične prezuvkách alebo v návlekoch !!! Platí to aj pre vedúcich, divákov a rozhodcov. 

3. Poradie : Podľa prihlasovania sa KMH. KMH z jedného DHZ alebo ZŠ pôjdu za sebou.

4. Prihlášky: Prihlásiť sa do súťaže je možné do 13.03.2025 
Prihlasovanie bude prebiehať na https://startovky.eu/startovky -  uviesť názov družstva DHZ – ZŠ, kategóriu a počet stravy. Každý DHZ  - ZŠ môže prihlásiť aj viac kolektívov. 

5. Štartovné : 		Za každý 5 – členný kolektív je 5,- eur

6. Stravné :		1 porcia párky + čaj -  2,5  eura - poplatok za štartovné a stravné sa zaplatí pri prezentácii.
				
7. Zdravotná služba: 	bude zabezpečená organizátorom v mieste konania.

8. Časový rozpis :	 	9.00 – 9.30 	prezentácia , porada rozhodcov 
9.45 		nástup 
                             	              10.00 		plnenie súťažných disciplín 
				- vyhlásenie výsledkov  do 30 min. po ukončení súťažných disciplín 

9. Protesty : sa budú podávať a posudzovať v zmysle uvedených pravidiel s finančným vkladom 5,-€ a môžu sa týkať iba vlastného družstva.
10. Celkové hodnotenie : o prvenstve a poradí KMH rozhodne súčet časov dosiahnutých v jednotlivých disciplínach po odpočítaní výhodových bodov za vek za každú disciplínu, pri rovnosti bodov rozhodne  lepšie umiestnenie v štafetovom behu s prekážkami, potom v útoku s PRS a nakoniec v štafete požiarnych  dvojíc. Prvenstvo získa družstvo s najnižším súčtom časov. Prvé tri družstvá v oboch kategóriách získajú vecné ceny.
 V prípade nešportového a nedisciplinovaného správania bude družstvo vylúčené zo súťaže
11. MTZ: Náradie zabezpečí usporiadateľ.
12. Bližšie informácie Vám budú poskytnuté na tel. : 0908143961 alebo na  e-mail : veronikapraskova5@gmail.com  
Na stretnutie sa tešia hasiči DHZ  Liptovská Teplička

 Peter Géci				 Patrik Bachleda
		veliteľ DHZO		                 predseda DHZ
POPIS DISCIPLÍN 
Štafeta 5 x 30 metrov s prekážkami

   Použijú sa primerane novelizované  Pravidlá pre celoštátnu hru Plameň pre štafetový beh na 400 m     s prekážkami s týmito zmenami a doplnkami: ako štafetový kolík slúži prúdnica položená na štartovej čiare prvého súťažiaceho, polospojkou otočenou k súťažiacemu. Súťažiaci na štarte môže mať prúdnicu /štafetu/ v ruke resp. za opaskom. Náradie je uložené v strede dráh. Šírka bežeckej dráhy musí byť najmenej 1,2 m. Dráhy sú vedľa seba, odovzdávky v protismere. Smer behu je riešený tak, aby sled dráh bol po ľavej strane prvého súťažiaceho. Náradie na všetkých úsekoch sa nesmie navzájom dotýkať. Hadica nesmie slúžiť ako podložka pod polospojku, alebo pod iné náradie. Na 1.  úseku medzi zubami polospojok musí byť min. medzera na kontrolnú šablónu. Odovzdávacie a preberacie územie je vždy za štartovou čiarou. Štafetová prúdnica musí byť odovzdaná za čiarou príslušného úseku. Preberajúci nesmie vstúpiť do dráhy, ak nemá jednoznačne sám štafetový kolík v ruke. Ak kolík spadne pri preberaní a obaja sa ho dotkli, môže ho zdvihnúť ktorýkoľvek. Poradie úsekov :
1. úsek - súťažiaci spojí dve ľubovoľne uložené hadice C 
2. úsek – súťažiaci vezme postavenú dvojito zvinutú hadicu C (dĺžka 15m) s nosičom  ( spojky v smere behu) a uloží ju na podložku  o rozmeroch 0,8 m x 0,8 m  vzdialenú 5 m ( štafetový beh na 400 m – tretí úsek)
3. úsek - súťažiaci prevezme štafetu pred prekážkou ( 2 stojany na ktorých vo výške 0,8 m leží latka) a podbehne pod latku (štafetový beh  na 400 m – piaty úsek)
4. úsek - súťažiaci prenesie prenosný hasiaci prístroj  k podložke o rozmeroch 0,8 m x 0,8 m, vzdialenej 5 m v smere behu  na ktorú prístroj postaví (štafetový beh na 400 m – siedmy úsek)
5. úsek – súťažiaci v ľubovoľnom poradí spojí postavené dve zvinuté hadice C, pripojí polospojku k rozdeľovaču postaveného v smere behu a hadice roztiahne (polospojky sú neodvinuté, voľne preložené v smere behu cez hadice a nesmú sa dotýkať zeme).  Prúdnicu spojí s druhým koncom hadice C a prebehne cieľom, kde prúdnicu položí na zem. Súťažiaci pri prebehnutí cieľom musí držať prúdnicu tak, aby bolo jednoznačne určené, či je správne napojená. Nesmie byť držaná za polospojky, alebo jednou rukou za prúdnicu a druhou za hadicu  (štafetový beh na 400 m – deviaty úsek). 

Štafeta 5x ... m  ( v hale – telocvični  v prípade krátkych vzdialenosti) – zmeny

  Šírka dráh je min. 1 m ( 3. úsek  šírka 1,20 m z dôvodu, že stojany musia byť od seba  vzdialené v tejto vzdialenosti). Dĺžka dráh je podľa priestorových možností. Ako štafetový kolík môže slúžiť aj klasický štafetový kolík, vtedy ho súťažiaci drží v ruke. Všetci súťažiaci stoja na jednej strane dráh (štartová čiara). Náradie je uložené na druhej strane dráh. Každý súťažiaci po splnení úlohy na svojej dráhe beží späť. Smer behu je riešený tak, aby sled dráh bol po ľavej strane prvého súťažiaceho.
4. úsek – podložka je na konci dráhy, hasiaci prístroj je vzdialený 5 m od konca dráhy.
5. úsek – ak sa použije klasický štafetový kolík prúdnica leží vľavo od hadíc polospojkou otočenou k súťažiacemu. Pospájané náradie zostáva ľubovoľne uložené na mieste. Hadicové vedenie sa nerozťahuje. Súťažiaci prebehne cieľom bez prúdnice.


Štafeta  hasičských dvojíc

Popis dráhy:
    Šírka dráhy je 5 m, dĺžka dráhy je 35 m. Vo vzdialenosti 2 m od štartovej čiary je čiara na ktorej je postavená stočená hadica C spojkami k štartujúcemu. Vľavo od nej je položená prúdnica polospojkou k štartujúcemu. Vo vzdialenosti 20 m od štartovej čiary je umiestnený hydrantový nástavec  s polospojkou  C otočenou v smere dráhy. Vo vzdialenosti 9 m od nástavca je čiara na odloženie napojenej prúdnice. Vo vzdialenosti 15 m od nástavca je méta z kužeľa na obrátku.

Vykonanie štafety :
   Na signál štartéra vybieha veliteľ, obehne métu a vráti sa za štartovú čiaru. Pri obiehaní méty sa jej ani jeden zo štartujúcich nesmie dotknúť akoukoľvek časťou tela a nesmie ju obehnúť tzv. úkrokom, čiže v žiadnom okamihu nesmie mať métu po ľavej ruke.
Po dobehnutí veliteľa do cieľa sa z prvej dvojice každý vyzbrojí jedným náradím a dobehne k hydrantovému nástavcu. Jeden súťažiaci rozvinie stočenú hadicu tak, aby dopadla za hydrantový nástavec a jednu polospojku podá (nesmie ju hodiť) až za úrovňou nástavca druhému súťažiacemu, ktorý drží prúdnicu. Potom pripojí druhú polospojku na hydrantový nástavec. Nie je chybou ak polospojka pri podávaní neúmyselne vypadne z ruky. Druhý súťažiaci v ľubovoľnom poradí rozloží hadicu, napojí prúdnicu a položí ju tak ,aby napojená prúdnica minimálne časťou presahovala vyznačenú čiaru. Náradie musí byť napojené na obidva ozuby. Obaja súťažiaci obehnú métu a vrátia sa za štartovú čiaru. Po prebehnutí cieľa oboma súťažiacimi, vybieha druhá dvojica. Obehne métu a pri ceste späť prvý člen v ľubovoľnom poradí odpojí prúdnicu, preloží jeden koniec hadice, druhý koniec odpojí od nástavca. Odpojená hadica nesmie žiadnou časťou presahovať čiaru úrovne nástavca. Druhý člen bez pomoci prvého člena musí stočiť hadicu do dosiahnutia úrovne nástavca. Hadica musí byť stočená tak, aby ani jeden koniec nebol dlhší ako priemer stočenej hadice. Zvinutá hadica nesmie mať pretočenie (polobrátku) a na začiatku dvojité preloženie Vnútorným stredom stočenej hadice nesmie prejsť polospojka hadice C. Druhý člen, ktorý stáča hadicu, môže hadicu chytiť a začať ju stáčať až po preložení hadice, keď má obe polospojky pred sebou v smere k nástavcu. Pri prekladaní hadice nesmie prvý člen druhému žiadnym spôsobom pomáhať, nesmie prevliekať a prehadzovať hadicu pod akoukoľvek časťou tela, alebo podbiehať člena. Preloženú hadicu nesmie držať, alebo rovnať, iba ak hadicu rovná počas prekladania hadice. Považuje sa to za nesprávnu prácu. Po skončení činnosti sa obaja s náradím vrátia za štartovú čiaru. Pokus končí prebehnutím posledného štartujúceho cieľom. Náradie sa v cieli nehádže. Ak súťažiacemu po prebehnutí cieľom hadica spadne a rozvinie sa, čiže nie je možné skontrolovať jej zvinutie, považuje sa to za nezvinutie rozpadnutej hadice. Stočená hadica v cieli musí mať celistvý tvar. Opustiť priestor štartu môže družstvo až na pokyn rozhodcu po kontrole správneho stočenia hadice. Každý člen musí obehnúť métu a musí sa pozdĺž hadicového vedenia, méty a nástavca pohybovať tak, aby ich mal vždy po pravej ruke. Za chodenie po nesprávnej strane vedenia sa považuje:
- ak súťažiaci preskočí neúplne rozvinutú hadicu,
- ak aspoň jednou nohou prekročí rozvinutú hadicu,
- ak zabudne odpojiť hadicu od nástavca a musí sa otočiť a vrátiť späť aby ju odpojil/trestné body len v prípade ak sa vráti po nesprávnej strane/.
Šliapnutie na hadicu sa nepovažuje za chybu. Keď sa pri ceste od štartu k méte rozpadne stočená hadica pred dosiahnutím úrovne hydrantového nástavca, musí ju súťažiaci stočiť a až potom môže pokračovať v činnosti. Platí to aj pri ceste so stočenou hadicou od nástavca do cieľa.

Štafeta dvojíc (v hale v prípade krátkych vzdialeností) – zmeny 

   Šírka dráhy je min. 3 m, dĺžka dráhy je podľa priestorových možností. Dodržať vzdialenosť 2 m od štartovej čiary na náradie a 9 m medzi hydrantovým nástavcom a čiarou na odloženie napojenej prúdnice. Ostatne vzdialenosti primerane skrátiť.


Uzlová štafeta

   Výška stojanu je 1,0 m a šírka 2,0 m. Na stojane (brvne) je  farebne vyznačený priestor (páskou) v ktorom musí byť  uviazaný  uzol umiestnený po ukončení disciplíny. Všetky laná  musia byť špirálovite spletené 2 m dlhé s priemerom 8 - 10 mm (záchranné lano s priemerom najmenej 12 mm). Laná sú voľne prevesené cez stojan tak, aby sa nedotýkali zeme. Štartová čiara je 2 m od stojana. Skracovačka sa viaže prvá a úväz na prúdnici posledný. Uzly si štartujúci žrebujú. Všetky uzly musia byť uviazané tak, ako sú vyobrazené na obrázkoch v novelizovaných Pravidlách pre celoštátnu hru Plameň. Skracovačka je funkčná vtedy, keď pri zatiahnutí za voľné konce nedôjde  k rozviazaniu uzla. Lodná slučka, plochá spojka a tesársky uzol sú funkčné vtedy, keď sú uviazané tak, ako sú vyobrazené. Na tesárskom uzle musia byť min. tri celé otočky lana. Pri úväze na prúdnici slučka na konci môže byť vzdialená max. 15 cm od výstreku prúdnice. Nezáleží na ktorú stranu je táto slučka otočená. Oko vytvorené lanom na hadici je za polospojkou vo vzdialenosti max. 15 cm od spoja polospojok. Úväz na prúdnici nemusí visieť na brvne, môže byť položený aj na zemi. Je jedno, či sa vrecko s lanom nachádza na konci prúdnice alebo na strane hadice. Tesársky uzol, lodná slučka a plochá spojka sa viažu okolo brvna stojana. Uzly musia byť vyobrazené na formáte minimálne A5 (fotografické alebo grafické) -  nie napísané. Vyobrazenie uzlov musí byť upevnené mimo brvna na ktorom sa viažu uzly. Obrazy musia byť vymeniteľné. ( bližšie : novelizované Pravidlá pre celoštátnu hru Plameň  - Požiarny útok s prekážkami – tretí úsek dráhy)

Celkové hodnotenie :
   Od výsledného súčtu časov zo súťažných disciplín budú odpočítané  jeden krát výhodové body za vek súťažiacich podľa tabuľky v súpiske KMH. O poradí rozhodne súčet časov dosiahnutých v jednotlivých disciplínach, pri rovnosti bodov rozhodne lepšie umiestnenie v štafete 5 x 30 m, potom v štafete hasičských dvojíc a uzlovej štafete. Prvenstvo získa družstvo s najnižším počtov bodov. Pri úmyselnom pozmeňovaní údajov v súpiske bude kolektív vylúčený (aj pri dodatočnom zistení).


	ROK 2025 - SÚPISKA  5-členné družstvá 

	P.č.

	Súčet rokov 
	 

	Výhodové body za vek
	 

	        
	
	
	
	
	
	
	
	
	
	
	

	Vek sa počíta ten, ktorý dosiahne štartujúci v kalendárnom roku 2025 bez ohľadu na dátum narodenia.

	

	Jeden súťažiaci môže štartovať na jednej súťaži maximálne za 2 kolektívy MH (neplatí pre halové MSR MH)

	
	
	
	
	
	
	
	
	
	
	
	

	
	Tabuľka výhodových bodov
	

	
	Rok narodenia
	vek
	 
	Súčet rokov
	Výhodové body
	

	
	2019
	6
	 
	30 - 35
	-20
	

	
	2018
	7
	 
	 36 - 40
	-18
	

	
	2017
	8
	 
	41 - 45
	-16
	

	
	2016
	9
	 
	46 - 50
	-14
	

	
	2015
	10
	 
	51 - 55
	-12
	

	
	2014
	11
	 
	56 - 60
	-10
	

	
	2013
	12
	 
	 61 - 65
	-8
	

	
	2012
	13
	 
	 66 - 70
	-6
	

	
	2011
	14
	 
	71 - 75
	-4
	

	
	2010
	15
	 
	76 - 79
	-2
	

	
	2009
	16
	 
	80
	0

	Prehlásenie vedúceho kolektívu a mladých hasičov :
	
	

	Vedúci kolektívu svojím podpisom prehlasuje, že zdravotný stav súťažiacich dovoľuje im zúčastniť sa tejto súťaže a plniť súťažne disciplíny a že zodpovedá za dodržiavanie bezpečnostných predpisov pri plnení disciplíny a poučil súťažiacich o ich dodržiavaní. V prípade ich nedodržania zbavuje usporiadateľa zodpovednosti za zranenia a škody na zdraví a majetku v súvislosti so súťažou. Mladí hasiči  sa budú disciplinovane riadiť pokynmi organizačného štábu súťaže a rozhodcov. V zmysle Zákona č. 122/2013 Z.z. v znení neskorších predpisov súhlasíme so spracovaním osobných údajov a to meno, priezvisko a dátum narodenia. pre DPO SR. Čestne prehlasujeme, že uvedené údaje sú pravdivé. 

	Za správnosť údajov uvedených o súťažiacich  zodpovedá vedúci KMH.
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	pečiatka DHZ - ZŠ
	
	
	
	meno, priezvisko, podpis vedúceho KMH

	
	
	
	
	
	
	
	e - mail :

